આ ઉછમણીઓ બાદ બપોરે 01:00 વાગ્યાથી પાછું કલ્પસૂત્રનું વાંચન શરૂ થઈ ગયું હતું. અને 24માં તીર્થંકર ભગવાન શ્રી મહાવીર સ્વામી જન્મનું વાંચન શરૂ થયું હતું. પ્રભુના જન્મ પહેલાં તેમને પારણામાં ઝુલાવાની ઉછમણી પણ બોલાઈ હતી. વાંચન આગળ વધતા પ્રભુના જન્મની ઘડી આવી અને એકદમ શાંતિ વચ્ચે પ્રભુના જન્મનું વાંચન થયું અને ઢોલ નગર વાગ્યા અને શ્રીફળો વધેરાયા. અને ત્યારબાદ તમામ શ્રાવકોએ પ્રભુને પારણે ઝુલાવ્યા. ત્યાંથીએ પારણું અને સ્વપ્નો લઈ પ્રભુની શોભાયાત્રા નીકળી અને તે પ્રસંગ પાર્ટી પ્લોટ થઈ મંડવાવ રોડ થઈ હનુમાન બજાર ચિંતામણી પાર્શ્વનાથ જૈન દેરાસર પહોંચી ત્યાંથી શ્રાવક હેતલ ચંપકલાલ પૂજારીજીના ત્યાં આ પારણું અને સ્વપ્નુંની શોભાયાત્રા લઈ જવામાં આવી હતી. આમ સમગ્ર પર્યુષણ દરમિયાન સૌથી મોટો અને મહત્વના દિવસ તરીકે સ્થાપિત આ એકમના દિવસની સમગ્ર દાહોદ સમગ્ર જૈન સંઘ દ્વારા ઉજવણી કરવામાં આવી હતી.